laion/Wikipedia-Exotic huggingface dataset:
דונה דיקסון

דונה לין דיקסון (באנגלית: Donna Lynn Dixon; נולדה ב-20 ביולי 1957) היא שחקנית ודוגמנית אמריקאית. דיקסון נולדה באלכסנדריה שבווירג'יניה, ארצות הברית. ב-1975 סיימה תיכון, והחלה ללמוד באוניברסיטת ג'ורג' וושינגטון אך לאחר מכן עזבה את הלימודים, היא החלה בקריירת דוגמנות ונבחרה ל"מיס וירג'יניה" 1976, והתמודדה בתחרות מיס ארצות הברית באותה שנה. היא גם נבחרה ל"מיס וושינגטון הבירה", בתחרות הבוחרת את נציגת ארצות הברית למיס עולם. ב-1981 הופיעה בשני פרקים של ספינת האהבה. מ-1980 ועד 1982 שיחקה את מושא אהבתו של טום הנקס בקומדיית המצבים "Bosom Buddies". ב-1983 שיחקה בסרט "דוקטור דטרויט" שם הכירה את בעלה לעתיד דן אקרויד, באותה שנה שיחקה גם בסרט "אזור הדמדומים: הסרט" המבוסס על הסדרה באותו שם. ב-1992 הופיעה בסרט עולמו של ויין, ב-1995 שיחקה בפרק של הסדרה נני. ב-1983 נישאה לדן אקרויד ולהם שלוש בנות. מדיה וקבצים בנושא דונה דיקסון בוויקישיתוף דונה דיקסון, במסד הנתונים הקולנועיים IMDb (באנגלית) דונה דיקסון, באתר AllMovie (באנגלית) דונה דיקסון, במסד הנתונים הקולנועיים KinoPoisk (ברוסית)
עונת 2016/2017 בליגת העל הקטרית

עונת 2016/2017 בליגת העל הקטרית הייתה העונה ה-44 של ליגת העל הקטרית, והזוכה באליפות בעונה זו הייתה לחוויאה. אל-ג'ייש התאחדה ביחד עם לחוויאה כדי ליצור את מועדון ספורט א-דוחייל לאחר עונת 2016/2017. כתוצאה מכך, אל-גארפה, שסיימה במקום החמישי, העפילה לשלב הפלייאוף של ליגת האלופות האסיאתית. אתר האינטרנט הרשמי של עונת 2016/2017 בליגת העל הקטרית STARS LEAGUE
יעקב אבוקארא

רבי יעקב אבוקארא (נקרא גם בוקרה; ג אדר ב' תר"ג, 15 במרץ 1843 – ב' בטבת תש"א, 1 בינואר 1941) היה רב ומנהיג ציוני בתוניסיה. שמש כדיין בית הדין של יהודי תוניסיה ומשנת 1914 ועד פטירתו שימש כרב הראשי של קהילת יוצאי ליבורנו בתוניסיה (גראנה). בנו של רבי אליהו אבוקארא ממשפחת אבוקארא, ובן לשושלת רבנים שישמשו בהנהגה של קהילת יוצאי ליבורנו. אבוקארא נולד ופעל בעיר תוניס. ניקבר בבית הקברות בורג'ל. בשנת 1984 הועלו עצמותיו לישראל ונטמנו בהר הזיתים. שימש כציר בקונגרס הציוני העשירי בשנת 1911, כנציג יהדות תוניסיה. הייתה זו הפעם הראשונה שיהודי תוניסיה יוצגו בקונגרס הציוני. יסד את האגודה הציונית "אגודת ציון" ביחד עם אלפרד ואלנסי ויוסף בראמי. ב 1914 הקים את האגודה הציונית "יושבת ציון" בגלל הרצון להקים אגודה ציונית עם אוריינטציה יותר דתית ברוח המזרחי. וזאת, כנראה בעקבות חילוקי דעות עם המייסדים האחרים של "אגודת ציון" שהיו משכילים. אגודת "יושבת ציון שמה דגש על לימוד העברית. פעל להבנה וקשרים בין הדתות וניהל קשרים עם הבישופ של תוניסיה. בשנת 1930 השתתף כנציג יהודי תוניסיה, ביחד עם הרב הראשי של קהילת התואנסה הרב יוסף גז, בקונגרס האויכריסטי הבינלאומי בעיר קרתגו. היה זה הקונגרס האוכריסטי הראשון שנערך על אדמת באפריקה. בעקיבות פעילותו זו קיבל מדליית הוכרה מהאפיפיור פיוס האחד עשר. הוציא לאור את הספר "בן אברהם" שחיבר רבי אברהם אבוקרא. וכן את הספר "אסור והיתר" של רבנו ירוחם שכתב ידו היה בעיזבונו של רבי אברהם אבוקרא. הדוברת ואשת התקשורת איילת פריש היא צאצאית שלו מצד אמה. "חידושים על התלמוד" - פרשנות על התלמוד בבלי. "ספר שם יעקב" - דרושים בסדר פרשיות השבוע מפרשת בראשית עד פרשת תרומה. "חסד ואמת" - דרשות והספדים. יצחק אברהמי (הדיר),פנקס הקהילה היהודית הפורטוגזית בתוניס 1710-1944, לוד : אורות יהדות המגרב, תשנ"ז 1997 יוסף חיים בלאייש, הרב א-בוקרה ז"ל, הד-המזרח, 13 באוקטובר 1943, המשך רשימות מהקונגרס (מפנקסו של סופר), הדרור, 8 בספטמבר 1911 דברי יעקב בוקרה בגיוס כספים לקרן היסוד בתוניסיה - בבית הכנסת הגדול, דואר היום, 13 באפריל 1926 חברי הוועד המרכזי של האגודה הציונית "יושבת ציון", תוניס, תוניסיה, 1917 - במרכז רבי יעקב אבוקארא משתתפי הקונגרס הבין-דתי, קרתגו. תוניסיה, 1930 מידע על אבוקרא בקטלוג הספרייה הלאומית יעקב בן אליהו אבוקארא (1843-1941), דף שער בספרייה הלאומית מיכאל אביטבול, ירחמיאל כהן (ע), הפעילות הציונית בצפון-אפריקה עד סוף מלחמת העולם השנייה, מחקרים בתולדות ישראל : בעת החדשה - בעת החדשה ב' (חלק שני), ירושלים: מרכז זלמן שזר לחקר תולדות העם היהודי, 1998,תשנ"ח מיכאל אביטבול, הפעילות הציונית בצפון-אפריקה עד סוף מלחמת-העולם השנייה, פעמים: רבעון לחקר קהילות ישראל במזרח, חוברת 2, 1979 ישי ארנון, ציונות דתית בארץ מבוא השמש : מ'אהבת ציון' בצפון אפריקה לאתוס של ‘תורה ועבודה' בישראל (1956-1943), רעננה: הוצאת הקיבוץ המאוחד, 2016, עמ' 27 Magas pápai kitüntetést kapott két rabbi Tunisz két Plusrend tüntették k ke adta át nagy ünnepségek közepette a IrÁt rahhinnlf Ax títjtAáai íinnpns^B'pk al-, Uj Kelet, 13 באוקטובר 1931 ישנם חוקרים הסוברים שיחוסו של הספר לרבנו ירוחם בטעות יסודו. ראה סיפרו של ישראל תא-שמע, כנסת מחקרים : עיונים בספרות הרבנית בימי הביניים - כרך א - אשכנז
Kirya

Kirya (בעברית: קריה) הוא אלבומה החמישה עשר של הזמרת-יוצרת הישראלית עפרה חזה. האלבום יצא לאור ב-25 בפברואר 1992, על ידי חברות התקליטים וורנר מיוזיק גרופ ואיסט ווסט רקורדס. מתוך האלבום יצאו הסינגלים: "Daw Da Hiya" ו-"Innocent – A Requiem for Refugees". האלבום היה מועמד לפרס גראמי בקטגוריית - "אלבום מוזיקת העולם הטוב ביותר". בדומה לשני תקליטיה הבינלאומיים הקודמים, הופץ אלבום זה בישראל על ידי חברת "הד ארצי", חברת התקליטים שהפיצה גם את רוב אלבומיה הישראלים לאורך שנות ה-80. האלבום "Desert Wind" אמנם זכה להצלחה רבה, אך חזה ואלוני חשו מיצוי עם הפופ האתני. סיבוב ההופעות שליווה את האלבום "Desert Wind" והעיבוד האקוסטי שלו עודד את חזה ואלוני להתקרב יותר למוזיקת עולם תוך שילוב כלי נגינה אתניים כפי שהתבטא היטב באלבום זה. את האלבום הפיקה עפרה חזה עצמה, ביחד עם בצלאל אלוני ודון וואז. וואז פגש את חזה בפסטיבל המוזיקה בטוקיו בשנת 1989, התרשם ממנה וקיווה כי בעתיד יוכל לשתף איתה פעולה. AllMusic סקרו את האלבום בחיוב, והעניקו לו ציון של שלושה כוכבי זהב מתוך חמישה בסך הכל. רובי סטאף מ-AllMusic אמר על האלבום כי "באלבום עפרה חזה חוזרת לסגנון אשר אפיין את אלבומה Fifty Gates of Wisdom". השיר "Daw Da Hiya" הוא שיתוף פעולה בין עפרה חזה לזמר האמריקאי איגי פופ. השיר יצא כסינגל ולווה בווידאו קליפ מלא. לגרסת האלבום שנדפסה באיטליה נוסף השיר "Today I'll Pray" שנכתב לקראת הופעתה של חזה בפסטיבל סן רמו 1991 שנערך בצל מלחמת המפרץ. השיר ברובו מושר באנגלית עם בתים בעברית ואיטלקית. "Kirya" הוא האלבום האחרון של עפרה חזה שהופץ גם כתקליט במקביל להוצאתו הראשונה. לאחר הוצאת האלבום, מיתנה חזה את הקריירה הבינלאומית שלה. בהמשך הוציאה את האלבום הישראלי "כל הנשמה" ורק בשנת 1997, לאחר 5 שנים מצאת אלבום בינ"ל זה, הוציאה את האלבום Ofra Haza, שהפך בדיעבד לאלבום האחרון שהוציאה בחייה. האלבום זכה להצלחה רבה כאשר הגיע בשיאו אל המקום ה-1 במצעד אלבומי מוזיקת העולם של הבילבורד. דבר זה הופך אותה לאמן הישראלי הראשון בהיסטוריה שעשה זאת. בנוסף לכך, זכה האלבום למועמדות בפרס גראמי בקטגוריית - "אלבום מוזיקה העולם הטוב ביותר", מה שהופך אותה לזמר הישראלי הראשון שהצליח לעשות זאת. מידע על האלבום Kirya באתר MusicBrainz האלבום Kirya באתר Discogs Kirya באתר Discogs Kirya באתר AllMusic Kirya באתר Spotify Kirya באתר Apple Music Kirya, AllMusic East West Records Landing Page, https://www.eastwestrecords.co.uk/ (באנגלית) (ארכיון) Warner Music Group Official Website, Warner Music Group Official Website (באנגלית) סטריאו ומונו, סטריאו ומונו, אתר הדיסקוגרפיה של המוזיקה הישראלית סטריאו ומונו, סטריאו ומונו, אתר הדיסקוגרפיה של המוזיקה הישראלית "The 35th Grammy Awards Nominations : General Categories". Los Angeles Times (באנגלית אמריקאית). 1993-01-08. ISSN 0458-3035. נבדק ב-2019-01-12. Ofra Haza - Kirya, Discogs (באנגלית) Kirya - Ofra Haza | Songs, Reviews, Credits, AllMusic (באנגלית) Doron MP, Ofra Haza feat. Iggy Pop - Daw Da Hiya, נבדק ב-2019-01-12 עד מותה יצאו ע"ג תקליטי ויניל סינגלים בלבד. בשנת 2023 הודפסה מהדורה מצומצמת של אלבומה האחרון Ofra Haza ע"ג תקליט. World Music: Top World Albums Chart, Billboard
שי בשידור

שי בשידור הייתה תוכנית אירוח סאטירית ישראלית בהנחיית שי שטרן. התוכנית עלתה לשידור באוגוסט 2014 בערוץ עשר, והחל מ-18 בינואר 2019 עד ירידתה מהאוויר ב-19 במרץ 2021 שודרה ברשת 13. באפריל 2013 עזב שי שטרן את ערוץ 2 ועבר לערוץ 10 שם התחיל להנחות תוכנית אירוח בשם "שי בשישי", שכללה 29 תוכניות. התוכנית צולמה בפני קהל, וכן שילבה כתבות שטח, בהן שטרן המשיך לעסוק בנושאים חברתיים שונים. באוגוסט 2014 הוחלט להחזיר את התוכנית במתכונת מיוחדת בעקבות מבצע מבצע צוק איתן תחת השם "שי בשידור", כאשר בתוכנית מצולמת ללא קהל. באוקטובר 2014 עלתה העונה השנייה של התוכנית ומאז שודרה ברצף כל יום שישי (למעט הפסקות קצרות בין עונה לעונה) בערוץ עשר. בשנת 2015 החל אבי נוסבאום להגיש בה פינה קבועה, ובהמשך גם הדר לוי הגישה פינה קומית קבועה בתוכנית. ב-4 בינואר 2019 שודרה התוכנית בפעם האחרונה בערוץ עשר והחל מ-18 בינואר 2019 משודרת העונה השישית בערוץ 13. ב-21 בפברואר 2020 שודרה התוכנית האחרונה שצולמה באולפני "חדשות 13" שבגבעתיים. החל מ-28 בפברואר 2020 התוכניות מצולמות באולפני "רשת" שברמת החייל. ב-19 במרץ 2021 שודרה התוכנית האחרונה, עקב מעבר שטרן לתאגיד השידור הישראלי. שי בשידור, ברשת החברתית פייסבוק "שי בשידור", באתר אידיבי "שי בשידור", במיזם "אישים" לתיעוד היצירה הישראלית שי בשידור, באתר חדשות 13, 15 בינואר 2019 שי בשידור (עונות 1-5), בארכיון התוכניות של ערוץ עשר ניר יהב‏, בלי שהרגשתם, שי שטרן הכניס לכם לגרון תוכן חתרני, באתר וואלה, 29 בינואר 2017 גדי סולומון, תוכנית קלה לעיכול, באתר ישראל היום, 12 באוגוסט 2017 רן בוקר, שי שטרן עוזב את רשת ועובר לתאגיד, באתר ynet, 31 בדצמבר 2020
מקט

מקט (בקזחית: Мақат; ברוסית: Макат) היא עיירה המשמשת מרכז מנהלי של נפת מקט הנמצאת במחוז אטיראו, קזחסטן. מקט נמצאת כ-1,371 קילומטרים מאסטנה, בירת קזחסטן וכ-123 קילומטרים מאטיראו, בירת המחוז. הטמפרטורה הממוצעת היא 10 מעלות צלזיוס. החודש הכי חם הוא יולי (32 מעלות צלזיוס). החודש הכי קר הוא ינואר (12- מעלות צלזיוס). כמות המשקעים הממוצעת היא 203 מילימטרים בשנה. חודש ינואר הוא החודש שיש בו הכי הרבה גשם (28 מ"מ גשם), וחודש אוקטובר הוא החודש שיש בו הכי פחות גשם (9 מ"מ גשם). מקט נמצאת כ-5 קילומטרים מהכביש A27. נמצאים גם ליד העיירה תחנת הרכבת והקטר מחש'ק. מקט היא המרכז העיקרי של תעשיית חילוץ הנפט באזור. ישנם גם חנות לתיקון מכוניות ומפעל תפירה. "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקזחסטן. אתם מוזמנים לתרום לוויקיפדיה ולהרחיב אותו.
מרכזים יפניים ברוסיה

מרכזים יפניים ברוסיה (ברוסית: Японские центры в России; ביפנית: 日本センター) הם מספר מוסדות ומרכזים הממוקמים ברוסיה הנתמכים על ידי ממשלת יפן, שמטרתם היא לחזק את יחסי רוסיה-יפן, על ידי לימוד השפה היפנית, לימוד קורסים המתמקדים בתרבות יפן, וכן לימוד פעילויות אחרות הקשורות ליפן. מאז 1994, מרכזים יפניים הוקמו על ידי משרד החוץ של ממשלת יפן בשש ערים במרחבי רוסיה כדי לתמוך בכלכלת השוק שהתעוררה בשתי המדינות. לצורך סיוע עבור אנשים שעשויים להשתתף במסחר החוץ הרוסי-יפני, נלמדים במרכזים אלה לימודי מנהל עסקים וקורסים לחינוך בשפה היפנית. ישנם שישה מרכזים יפניים במרחבי רוסיה: המרכז היפני בחברובסק (נוסד בנובמבר 1994) המרכז היפני בולדיווסטוק (נוסד באפריל 1996) המרכז היפני בסחלין (נוסד בספטמבר 1996 ביוז'נו-סחלינסק) המרכז היפני במוסקבה (נוסד בינואר 2001) המרכז היפני בסנקט פטרבורג (נוסד במרץ 2001) המרכז היפני בניז'ני נובגורוד (נוסד באוקטובר 2001). בהמשך נסגר.
עזריאלי

האם התכוונתם ל... אישים: דוד עזריאלי – איש עסקים קנדי וישראלי מבנים: מגדלי עזריאלי – פרויקט נדל"ן וקניון בתל אביב מגדל עזריאלי שרונה – מגדל משרדים בתל אביב המחזיק בתואר גורד השחקים הגבוה בישראל מאז 2016 גשר עזריאלי – גשר המקשר בין מרכז עזריאלי לבין מתחם הקריה אחר: קבוצת עזריאלי – הזרוע הישראלית של פעילות הנדל"ן הבינלאומית של דוד עזריאלי הפקולטה לרפואה ע"ש עזריאלי – הפקולטה לרפואה של אוניברסיטת בר-אילן הממוקמת בצפת עזריאלי - מכללה אקדמית להנדסה ירושלים עזריאל
אקנבה

אָקַנְבֵּה (ביפנית: あかんべえ; מבוטא: Akanbee), היא מחווה גופנית שמקורה ביפן המביע סרקזם אך גם משמשת להתגרות וללגלוג. המחווה נעשית על ידי כך שמישהו מושך למטה את העפעף התחתון כדי לחשוף את האדום שבעין כלפי מישהו, ולעיתים קרובות היא מלווה בכך שאותו אדם מוציא את לשונו החוצה. מחווה זו נחשבת למתגרה וללא בוגרת. השימוש במונח הוזכר לראשונה על ידי המחבר היפני בן המאה ה-20 קטאי טיאמה, שבספרו "מורה כפרי" (田舎教師) שנכתב ב-1909, הבעת האקנבה נעשית על ידי התלמידים הגברים בסיפור. בסיפור זה נוצרת על ידי המחבר האטימולוגיה "עין אדומה" כביטוי של שחיתות וחוסר מוסר. מדיה וקבצים בנושא אקנבה בוויקישיתוף
כותרת ראשית (סרט)

כותרת ראשית (באנגלית: The Front Page בתרגום מילולי; "העמוד הקדמי") הוא סרט קולנוע אמריקאי מסוגת דרמה קומית שנכתב ובוים על ידי בילי ויילדר בשנת 1974. בסרט כיכבו ג'ק למון ווולטר מתאו והוא מבוסס על מחזה של בן הכט וצ'ארלס מקארתור באותו השם משנת 1928, אשר עורר השראה לסרטים רבים נוספים ולסדרות טלוויזיה. כתב של העיתון "שיקגו אמריקן" הילדברנד "הילדי" ג'ונסון (ג'ק למון) עזב את עבודתו כדי להתחתן עם פגי גרנט (סוזן סרנדון) ולהתחיל בקריירה חדשה, כשהפושע ארל ויליאמס (אוסטין פנדלטון) נמלט מבית הסוהר לפני הוצאתו להורג. ארל מואשם בהריגת שוטר בשגגה. הקשר היחיד של ארל לקומוניזם הוא הכנת עוגיות מזל עם מסרים הדורשים את שחרורם של סאקו וונצטי, אך העיתונות הצהובה של שיקגו ציירה אותו כאיום מסוכן ממוסקבה. כתוצאה מכך, ההמונים להוטים לראותו מוצא להורג. בזמן שהכתבים עמלים בסיקור המשפט, מתברר שארל כלל לא עזב את הכלא. והוא נכנס לחדר העיתונות של הכלא בזמן שהילדי לבדו נמצא שם. הילדי לא יכול לעמוד בפני הפיתוי בפני מה שיכול להיות הסקופ הגדול ביותר של הקריירה שלו. ובעידודו של עורך העיתון האסרטיבי, וולטר ברנס (וולטר מתאו), שמעוניין לשמור על הילדי בעבודה, מסקר עבורו את הסיפור. כל זה מתסכל את פגי, הלהוטה לתפוס את הרכבת לפילדלפיה ולהתחיל בחיים החדשים כפי שסוכם. כאשר ארל עומד להתגלות, מולי מאלוי (קרול ברנט), יצאנית ששוהה במקום אשר התיידדה עם ארל, יוצרת הסחת דעת על ידי קפיצה מהחלון בקומה השלישית. כאשר ארל נתפס, הילדי ווולטר נעצרים על סיוע לחשוד נמלט, אבל משוחררים כאשר הם מגלים כי ראש העיר והשריף שתפו פעולה כדי להסתיר את החנינה שקיבל ארל ברגע האחרון על ידי המושל. וולטר מתעצבן על אובדן הכתב שלו ונותן לו את שעונו כמתנת פרידה. וכאשר הילדי ופגי עולים לרכבת בדרך להתחתן, וולטר מתקשר לתחנת הרכבת הבאה כדי לדווח להם שהאיש שגנב את שעונו נמצא ברכבת הנכנסת ויש לעצור אותו על ידי המשטרה. הילדבראנד "הילדי" ג'ונסון - (ג'ק למון) וולטר ברנס - (וולטר מתאו) פגי גרנט - (סוזן סרנדון) ארל וויליאמס - (אוסטין פנדלטון) השריף הרטמן - (וינסנט גרדניה) מולי מאלוי - (קרול ברנט) "כותרת ראשית", במסד הנתונים הקולנועיים IMDb (באנגלית) "כותרת ראשית", באתר נטפליקס "כותרת ראשית", באתר AllMovie (באנגלית) "כותרת ראשית", באתר Rotten Tomatoes (באנגלית) "כותרת ראשית", באתר Box Office Mojo (באנגלית) "כותרת ראשית", באתר Metacritic (באנגלית) "כותרת ראשית", באתר אידיבי "כותרת ראשית", במסד הנתונים הקולנועיים KinoPoisk (ברוסית) The Front Page (1974) - Full Credits - TCM.com, Turner Classic Movies (באנגלית)
אטרוסירפטור

אטרוסירפטור (שם מדעי: Atrociraptor; מילולית: "שודד פראי") הוא סוג של דינוזאור נכחד ממשפחת הדרומאוזאוריים שחי לפני כ-68.5 מיליון שנה. המאובנים של דינוזאור זה התגלו באלברטה, קנדה ותואר ב-2004 בידי החוקרים פיליפ קורי ודייוויד ואריקצ'יו. נמצאה דוגמה אחת אשר כללה בעיקר עצמות לסת ושיניים. דינוזאור זה היה דרומזאור גדול בעל לסתות קצרות ושיניים חדות ומעוקלות. בניגוד לדרומזאורים אחרים הוא היה בעל שיניים בגדלים שונים. הוא הגיע לאורך 2 מטרים ולמשקל 15 ק"ג. ככל הנראה הוא היה מכוסה בנוצות ונראה שגם צד טרף בקבוצות. האטרוסירפטור היה קרוב של הזאורורניתולסט, ולצד הבמבירפטור שלושתם השתייכו לתת-משפחה ייחודית במשפחת הדרומאוזאוריים - Saurornitholestinae. האטרוסירפטור מופיע בסרט עולם היורה: עולם חדש כשקבוצה של 4 פרטים מאומנים נשלחים בחבילות מהשוק המלטזי בידי סויונה סנטוס לקוניהם. עם זאת כאשר אוון ובארי מגלים את הפליה ומזמינים את הסוכנים של משטרת צרפת סויונה מניחה להם להימלט ובעזרת לייזר מודיעה להם ללכוד את אוון, בארי ובהמשך את קלייר. סויונה לבסוף נתפסת וארבעת האטרוסירפטורים נתפסים, מעולפים ואחד אולי נהרג כשאוון מפיל עליו אופנוע תוך כדי שהוא מוטס. האטרוסירפטור נופל אז ישר לים ולא ברור גורלו. פרטים מאומנים נוספים מופיעים לצד מאמנת אכזרית עם משרוקית בסדרה עולם היורה: תאוריית הכאוס, ואלה רודפים אחרי שישיית הנובלר. האטרוסירפטור מופיע גם בסדרה כוכב פרהיסטורי בפרק החמישי, במהלכו הוא נראה בציד חיפושיות בתוך יער שנשרף. מדיה וקבצים בנושא אטרוסירפטור בוויקישיתוף אטרוסירפטור, באתר האנציקלופדיה של החיים (באנגלית) אטרוסירפטור, באתר GBIF (באנגלית)
וולקנודון

וולקנודון (שם מדעי: Vulcanodon; משמעות שמו: "שן וולקנית") הוא סוג של דינוזאור מקבוצת הזאורופודים אשר חי בתור היורה לפני 188–199 מיליון שנה. המאובנים של הדינוזאור התגלו ב-1972 ברודזיה שכיום נמצאת בזימבבואה. נמצא ממנו רק מין אחד - Vulcanodon karibaensis. לצד הדינוזאור התגלה עוד סוג - Tazoudasaurus שבעבר נחשב לשייך לסוג. הוולקנודון היה מראשוני הזאורופודים האמיתיים וגם מהמוקדמים שבהם. הוא הגיע לאורך 11 מטר ולמשקל 3.5 טון. כמה חוקרים סוברים שהאורך שלו היה קצר יותר - רק 6.5 מטר. מאובני שיניים שנמצאו באזור והיו דקים ומחודדים גרמו לחוקרים לחשוב שהיה שייך לקבוצה הקדומה פרוזאורופודה שהיו אוכלי כל אך נראה שהשיניים השתייכו לתרופוד נכחד לא-מזוהה אשר ניזון מנבלת הוולקנודון. לא ברור איך נראתה הגולגולת והשיניים האמיתיות. כמו שאר בני משפחת הוולקנודוניים, סוג זה היה פרימיטיבי יחסית והיה בעל כמה תכונות שנעדרו מזאורופודים מאוחרים יותר. ייתכן שהוא היה יכול גם לעמוד זקוף ולא נצרך להשתמש ב-4 רגליים תומכות כמו המינים הענקיים המאוחרים. הגפיים והצוואר היו קצרים יותר. רואטוזאורוס - קרוב פרימיטיבי שנמצא באוסטרליה מדיה וקבצים בנושא וולקנודון בוויקישיתוף וולקנודון, באתר האנציקלופדיה של החיים (באנגלית) וולקנודון, באתר GBIF (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
סקוטלוזאורוס

סקוטלוזאורוס (שם מדעי: Scutellosaurus; מילולית: "לטאה מגוננת קטנה") הוא סוג של דינוזאור בעל אגן דמוי-עוף מקבוצת התיראופורה. הוא היה קרוב לסטגוזאורים. דינוזאור זה חי לפני 196 מיליון שנה באזור של אריזונה, ארצות הברית של תור היורה הקדום. הוא היה מאבותיהם של הסטגוזאורוס ושל האנקילוזאורוס וכמותם היה מכוסה במעין מאות לוחיות עצם לאורך גבו ופלג גופו העליון. הוא היה קטן מאוד - הגיע לאורך עד 1.2 מטר, לגובה 50 ס"מ ולמשקל 10 ק"ג והוא היה דו-רגלי זריז שאולי הסתמך יותר על זריזות מאשר על שריונו. ככל הנראה הוא היה אוכל צמחים. המאובנים של הדינוזאור התגלו באריזונה ב-1981 בשטחי אומת נאוואחו תחת אבני חימר. באותה תקופה בה הסקוטלוזאורוס חי היה הרבה יותר לח באזור. הוא היה דומה ללטאה של ימינו. דינוזאור זה הופיע בסדרה הדינוזאורים!. מדיה וקבצים בנושא סקוטלוזאורוס בוויקישיתוף סקוטלוזאורוס, באתר האנציקלופדיה של החיים (באנגלית) סקוטלוזאורוס, באתר GBIF (באנגלית) סקוטלוזאורוס, באתר אנציקלופדיה בריטניקה (באנגלית)
ג'ורג' פוצ'יבה

ג'ורג' פוצ'יבה (באנגלית: George Fochive; נולד ב-24 במרץ 1992) הוא כדורגלן אמריקאי המשחק בעמדת הקשר האחורי בפורטלנד טימברס. פוצ'יבה התחיל לשחק כדורגל בקבוצת הכדורגל של אוניברסיטת הוואי פאסיפיק כשהיה בן 18. בהמשך שיחק בריאל מארילנד וקונטיקט האסקיס מאוניברסיטת קונטיקט. בשנת 2014 נבחר פוצ'יבה במקום ה-39 בדראפט ה-MLS על ידי פורטלנד טימברס. בפברואר 2014 חתם בקבוצה והושאל לסקרמנטו רפבליק מהליגה הצפון אמריקאית. ב-27 באפריל 2014 הוא ערך את הופעת הבכורה שלו בקבוצה בהפסד 2-1 להאריסבורג סיטי איסלנדרס. בפברואר 2016 חתם בויבורג מליגת העל הדנית. ב-12 בינואר 2019 חתם בהפועל חדרה מליגת העל. ב-21 בינואר 2019, פוצ'יבה ערך את הופעת הבכורה שלו בקבוצה בהפסד 3-1 לעירוני קריית שמונה. ב-2 בפברואר 2019, הבקיע את שער הבכורה שלו בקבוצה בניצחון 2-3 נגד מ.ס. אשדוד. ב-14 ביולי 2020, פוצ'יבה חתם בהפועל כפר סבא. ב-6 בפברואר 2021 חתם פוצ'יבה בבני יהודה תל אביב עד לסוף העונה. ב-1 ביוני 2021, פוצ'יבה חתם בפורטלנד טימברס. מדיה וקבצים בנושא ג'ורג' פוצ'יבה בוויקישיתוף ג'ורג' פוצ'יבה, באתר ההתאחדות לכדורגל בישראל ג'ורג' פוצ'יבה, באתר Transfermarkt ג'ורג' פוצ'יבה, באתר Soccerway ג'ורג' פוצ'יבה, באתר WorldFootball.net ג'ורג' פוצ'יבה, באתר FootballDatabase.eu אלון בן דוד, ‏יש מחליף לטאפוקו: פוצ'יבה חתם בהפועל חדרה, באתר ONE‏, 12 בינואר 2019 דורון בן דור, ‏הקשר ג'ורג' פוצ'יבה חתם בהפועל כפר סבא, באתר ONE‏, 14 ביולי 2020 מערכת וואלה! ספורט‏, ג'ורג' פוצ'יבה חתם בבני יהודה, באתר וואלה, 6 בפברואר 2021 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ורג' פוצ'יבה".
הטרודונטוזאורוס

הטרודונטוזאורוס (שם מדעי: Heterodontosaurus; משמעות שמו: "לטאה שונת שיניים") הוא סוג של דינוזאור בעל אגן דמוי-עוף אשר חי בדרום אפריקה ביורה התחתון שלפני 190–200 מיליון שנה. נמצאו מספר דוגמאות של הדינוזאור שהראשון שבהם התגלה ב-1962 אך הוא כלל רק מאובני גולגולת. מאובנים שנמצאו מאוחר יותר כללו שלד כמעט שלם. ההטרודונטוזאורוס היה דינוזאור די קטן באורך 1.18-1.75 מטר ומשקל של 2–10 ק"ג והוא היה בעל מבנה ייחודי של שיניים המזכיר יותר שינים יונקים משיניים של זוחלים: הדינוזאור היה בעל גולגולת צרה ומשולשת עם מקור עשוי קרטין שבו היו 3 סוגים של שיניים: מאחורי המקור היו זוג שיניים קטנות דמויות-חותכות, מאחוריהם היו ניבים ארוכים ומעוקלים מהלסת העליונה ואחריה מהתחתונה ומאחוריהם היו שיני-מלתעות מרובות, כמו של שיני פרסתנים. דינוזאור זה נחשב בתחילה כמין של בעל אגן דמוי לטאה או אף של תראפסיד, עקב המבנה המוזר והניבים המגודלים. למעשה הוא היה מאבות האורניתופודים בעלי מקור הברווז והיה קרוב למשפחת ההיפסילופודוניים הגדולה. דינוזאור זה חי רק בתחילת תור היורה וכנראה שהיה צמחוני או אוכל כל למרות מראהו המאיים. דינוזאור זה הופיע בסדרה הדינוזאורים! ובמשחק פארק היורה 3: בניית פארק. מדיה וקבצים בנושא הטרודונטוזאורוס בוויקישיתוף הטרודונטוזאורוס, באתר האנציקלופדיה של החיים (באנגלית) הטרודונטוזאורוס, באתר GBIF (באנגלית)
טלמרק

טלמרק (בנורווגית: Telemark) הוא חבל היסטורי שהיה בעבר אחד ממחוזות נורווגיה. החל מ-1 בינואר 2020, טלמרק היא חלק ממחוז וסטפול וטלמרק. חבל טלמרק נמצא בין החבלים ההיסטוריים והמחוזות לשעבר וסטפול, בוסקרוד, הורדאלנד, רוגאלנד ומזרח אגדר. בתקופת ימי הביניים בזמן איחוד דנמרק-נורווגיה היה באזור זה היה הפייף של ברטסברג. עם הקמת המונארכיה בנורווגיה בשנת 1662 הפך החבל למחוז. שם המחוז שונה לטלמרק ב-1919. השם נגזר משמם של התלירים, שבט גרמאני שהתיישב באזור העליון של טלמרק כיום בתקופת הוויקיניגים. בימי הביניים, החברה החקלאית באזור ההררי של טלמרק נחשבה לאזור האלים ביותר של נורווגיה. כיום, מחצית מהבניינים מימי הביניים בנורווגיה נמצאים בטלמרק. הניבים המדוברים באזור ההררי בצפון-מערב טלמרק שומרים גם על יותר אלמנטים של הנורדית העתיקה מאלה המדוברים במקומות אחרים במדינה. טלמרק עילית ידועה גם כמקום הולדתו של הסקי. החלק הדרומי של טלמרק, גרנלנד, הוא עירוני יותר ומושפע מהסחר עם ארצות השפלה, צפון גרמניה, דנמרק והאיים הבריטיים. טלמרק ממוקמת בדרום-מזרח נורווגיה, ומשתרעת ממישור ההר הארדנגרווידה בצפון ועד לחוף סקגראק בדרום. לטלמרק נוף מגוון, הכולל קו חוף מחוספס, עמקים, אגמים, גבעות, הרים, ורמות מישוריות. הכביש הבינלאומי E18 עובר בחלקים הדרומיים של טלמרק, דרך אזור גרנלנד והעיר קראגרו. בטלמרק יש תשתית טובה של רכבות. קווי האוטובוסים העיקריים באזור מופעלים על ידי חברת התחבורה טלמרק בילרוטר, המשרתת את החלקים המערביים והאמצעיים של האזור, וועל ידי חברת נטבוס המשרתת את החלקים האמצעיים, המזרחיים והדרומיים של האזור. חברת דרנגדל בילרוטר משרתת את אזור וסטמר. הסמל הוא מהתקופה האחרונה (1970). בסמל יש סוג ישן של גרזן קרב, משמעותי עבור המחוז. החבל מחולק לטלמרק העליונה (Øvre Telemark, נקראת לעיתים בפשטות טלמרק) וגרנלנד (Grenland). טלמרק העליונה מחולקת לעיתים לווסט-טלמרק ולאוסט-טלמרק. השם טלמרק התחתונה מתייחס באופן מסורתי לגרנלנד ולאזור מיד-טלמרק, אך היה יותר אזור מינהלי מאשר תרבותי. טלמרק העליונה מהווה את החלק הגדול ביותר. לדוגמה, שטח המינהל הכנסייתי (פרוסט) של טלמרק העליונה כולל 12 עיריות ויותר מ-80% משטח טלמרק. וסטפול וטלמרק טלמרק העליונה מזרח טלמרק מערב טלמרק אתר האינטרנט הרשמי של טלמרק Svein-Gunnar Selland, Sten Lundbo, Jan Erik Nilsen, Geir Thorsnæs, Telemark – tidligere fylke, Store norske leksikon, 2020-01-29 Nå er Telemark og Vestfold slått sammen, www.ta.no, ‏2017-06-08 (בנורווגית) Om Norgeshistorie, konservering og historie (IAKH) ved UiO Institutt for arkeologi, De voldelige telemarksbøndene - Norgeshistorie, www.norgeshistorie.no (בנורווגית) Best på gamle teknikker, www.telen.no, ‏1999-01-20 (בנורווגית) Adventurous Telemark, www.visitnorway.com (באנגלית)